Θέμα: Modern Greek Language (Secondary School)
Ερώτηση: Ιδιοκτήτης ταβέρνας στην Αθήνα μαγειρεύει δωρεάν 630 μερίδες φαγητού κάθε μέρα για όσους έχουν ανάγκη. Κρητικός μάγειρας: Πρόκειται για τον Δημήτρη, ο οποίος έχει χρησιμοποιήσει το μαγαζί του για ιερό σκοπό και στο πρώτο lockdown. Ο ίδιος αναφέρει: «Ήμουν 20 ετών όταν ανέλαβα το μαγαζί από τον θείο μου. Για λόγους υγείας, το είχε κλειστό για τρία χρόνια και ήταν ώρα η οικογενειακή μας επιχείρηση να ανοίξει και πάλι. Από 16 χρονών, μαγείρευα σε καράβια και όχι μόνο... Όμως, και 20 χρόνια μετά, μάγειρας νιώθω, όχι τόσο επιχειρηματίας». Το μαγαζί πήγαινε πολύ καλά και, ειδικά, τα τελευταία χρόνια, δεν άδειαζε σχεδόν ποτέ. Ο Δημήτρης, ανέκαθεν, μοίραζε το φαγητό που περίσσευε σε συμπολίτες του που το είχαν ανάγκη. Κατέβαινε στο κέντρο της πόλης, αλλά έδινε και σε κατοίκους της περιοχής οι οποίοι χρειάζονταν μια μερίδα φαγητού. Όταν άρχισε να μοιράζει δωρεάν φαγητό, μαγειρεμένο από τα χέρια του, δεν μπορούσε να πιστέψει στα μάτια του πόσος κόσμος το είχε ανάγκη. «Ο λόγος που το πρωτοξεκίνησα, ήταν τα κλειστά συσσίτια της εκκλησίας, λόγω της κατάστασης. Κι αφού είχα τόσα κιλά φαγητό, τι να το έκανα; Ένα πράγμα ξέρω: να μαγειρεύω. Οπότε, έβαλα μπρος. Είχα τη στήριξη λίγων και καλών, βλέπαμε ότι όλο αυτό ήταν απαραίτητο για αρκετούς ανθρώπους. Έρχονταν και από άλλες γειτονιές... έπαιρναν το λεωφορείο για ένα πιάτο φαγητό». Ο Δημήτρης αγοράζει με δικά του έξοδα την πρώτη ύλη για να φτιάξει μαγειρευτό φαγητό για όσους το έχουν ανάγκη: μακαρόνια με κιμά, φακές, κοτόπουλο με πατάτες, λαδερά... Σταδιακά, και ειδικά τώρα, στη δεύτερη και «σκληρή» καραντίνα του χειμώνα, άρχισε ο κόσμος να βοηθάει με σακούλες γεμάτες με προμήθειες όπως λάδι, αλεύρι και ζυμαρικά. Σύμφωνα με το παραπάνω κείμενο, ο κ. Δημήτρης ήταν πάντα βέβαιος ότι πολύς κόσμος είχε ανάγκη για φαγητό;
Επιλογές:
Σωστό
Λάθος
Σωστή απάντηση (αριθμός επιλογής, από 0): 1